**מערך פרוייקט - חדשות טובות**

רציונל המערך-

מערך פרוייקט הוא המערך בו החניכותים סוף סוף מבצעים.ות ומוציאים.ות לפועל את הפרוייקט

שלהם.ן.

במערך זה החניכותים יעברו שני שלבים עיקריים -

1 .ביצוע ועריכה- לאחר מערך מיומנויות בו החליטו על הנושא לקמפיין שלהם.ן הגיע הזמן

לבצע את כל ההכנות לביצוע הקמפיין והכנתו. אחת ממטרות הקמפיין היא שהחניכותים יזכו

בהזדמנות להתנסות בדברים חדשים, חשוב לשים לב שכל חניך.ה מרגיש בנוח במהלך

העשייה ולא מובך.

2 .שחרור הקמפיין ופרזנטציה - בשלב זה החניכותים יצטרכו לשחרר לאוויר את הקמפיין

שהכינו ולהפיץ אותו בפלטפורמות השונות על מנת לייצר חשיפה. על החניכותים יהיה להכין

פרזנטציה המתארת את התהליך שעברו ואת התוצר אליו הגיעו. בנוסף, כל חניך יכתוב

רפלקציה אישית על התהליך שעבר.

הפעולות במערך -

1 .סיכום מערך מיומנויות וחלוקת תפקידים

2 .עבודה על הקמפיין (לו"ז, רשימת ציוד ותוכן)

3 .עבודה על הקמפיין (הכנת כוריאוגרפיה וליהוק במידת הצורך)

4 .עבודה על הקמפיין (הכנת תפאורה ותלבושות, הכנת טיזרים וחזרות)

5 .עבודה על הקמפיין (חזרות גנרליות וצילום)

6 .עריכת הקמפיין והכנת פרזנטציה לערב תוצרים

7 .הפצת הקמפיין והכנת רפלקציות אישיות

8 .חזרות והכנות לערב הצגת תוצרים

9 .ערב הצגת תוצרים - פרזנטציה ורפלקציה

**פעולה 1 - סיכום מערך מיומנויות וחלוקת תפקידים**

מטרות הפעולה-

1 .החניכותים יזכרו בכל מה שקבעו על הקמפיין במערך הקודם

2 .הקבוצה תפרט את המשימות הנדרשות לביצוע הקמפיין

3 .החניכותים יתחלקו לצוותי עבודה ויחלקו ביניהם.ן את התפקידים והמשימות

מהלך הפעולה-

1 .זיכרון החלטות (10 דק)- החניכותים יתחלקו לשלוש קבוצות כאשר הם מתחרים במשחק

זיכרון על החלטות הקמפיין שאתם מכינים.ות מראש. (לדוגמה- כרטיס אחד הוא "נושא

הקמפיין" והזוג של אותו כרטיס הוא "קמפיין האקלים").

על מנת שיהיו יותר חלקים ניתן לרשום לדוגמה כל מסר בנפרד על חלק אחר וכו'. כל פעם

שמצליחים לפתוח זוג מתאים רצוי להגיד עליו שתי מילים כך שחניכותים יזכרו טוב יותר.

החלקים לזיכרון שצריך להתאים להם את הזוג בהתאם למה שנקבע בקבוצה- נושא

הקמפיין, מסר/ים, טקטיקה לויראליות, נראות הקמפיין, קהל היעד, טכניקות (דוגמה

בנספחים, נספח 2.(

אופציה נוספת למתודה זו היא לתת לחניכותים רק את החלקים האלה יחד עם חלק ריק

מוצמד לכל אחד ועליהם להיזכר ולהשלים בעצמם.ן את הזוג המתאים, לאחר שמסיימים.ות

אז משחקים במשחק.

2 .חלוקה לצוותי עבודה ופירוט משימות (25 דק)- על לוח נרשום יחד עם החניכותים את צוותי

העבודה הדרושים להקמת הקמפיין וכמה חברי צוות צריך בכל אחד מהצוותים (חניכותים

צריכים.ות לקחת חלק בכמה צוותים, מטרה החלוקה לצוותים היא ששום דבר לא יתפספס),

רצוי לתת לחניכותים לנסות לעלות על הכל לבד ואם לא מצליחים.ות אז להכווין אותם.ן.

הצוותים הם - תפאורה ותלבושות, תוכן, כיאורגרפיה, עריכה, הפצה, פרזנטציה וזמנים.

לאחר שהתחלקו לצוותי עבודה, כל צוות יתפוס פינה בחדר וישב לכתוב לעצמו את המשימות

שלו בפירוט בדפי הכוונה שהם מקבלים. לדוגמה, צוות תפאורה ותלבושות - הזמנת ציוד

וחומרים, תכנון תפאורה על דף, הכנת תלבושות וכו'.

 בנספחים ניתן למצוא דפי עזר והכוונה לכל צוות עם משימות שיוכלו להעזר בהם, שאלות

מנחות ותזכורות ממערך מיומנויות (נספח 3.(

3 .סיכום (10 דק)- לאחר שכל הצוותים פירטו את המשימות שלהם נבקש מכל צוות לשתף

במשימות שכתב ונכתוב אותם על הלוח במסודר. זה הזמן של שאר חברי הקבוצה להוסיף

משימות אם רואים בכך צורך.

עזרים-

חלקים של זכרון, לוח, טוש מחיק

**פעולה 2 - עבודה על הקמפיין (לו"ז, רשימת ציוד ותוכן)**

מטרות הפעולה-

1 .החניכותים יתחילו לעבוד על הקמפיין

2 .החניכותים יצאו עם לו"ז מסודר לזמני עבודות שהם צריכים.ות

מהלך הפעולה-

1 .הצעה למשחק פתיחה (10 דק)- פינוקיו מטרת המשחק לדרוך על רגליים של אחרים.

החניכים.ות יעמדו במעגל ויאחזו ידיים, כעת עליהם לצעוק פי-נו-ק-יו בכל הברה שתאמר

עליהם לקפוץ קפיצה אחת ולהתרחק כמה שיותר אחד מן השני. על החניכים לפי סבב,

שנקבע מראש, להתקדם כל פעם קפיצה אחת ולדרוך אחד על השני תוך כדי שהם צועקים

פי-נו-ק-יו, חניך שדרכו עליו, נפסל ויוצא מהמשחק.

2 .זמן עבודה על הקמפיין (30 דק)- תחילה יקבעו החניכותים בפורום הקבוצתי את התאריך בו

הם. משחררים.ות את הקמפיין על מנת שיוכלו לגזור זמנים אחורה.

חשוב להסביר ולהדגים לחניכותים מה זה אומר לגזור לו"ז אחורה - לשם כך השתמשו

במצגת הבאה (פתחו אותה דרך slides google - מופיע למעלה, לאחר מכן לוחצים על

כפתור הצגה שנמצא בצד שמאל למעלה כדי להתחיל את המצגת)

https://drive.google.com/file/d/1EViTc9BA6myBgv6v2j\_ZBPvyto869wbL/view?

usp=sharing

בזמן הזה החניכותים יעבדו בצוותים שהתחלקו בפעולה הקודמת, יחד הם.ן יקבעו לו"ז

מסודר לזמני עבודות והגשות של דברים. בנוסף, כל צוות יתחיל לעבוד על המשימות שלו -

צוות תוכן יתחיל לכתוב את תוכן הקמפיין שיצולם, תפאורה ותלבושות יחשבו על אופציות

שונות שיוכלו להתאים לרעיון הסופי שצוות תוכן יכתוב ויכינו רשימת ציוד וכו'. צוותים שאין

להם מה לתכנן לכל זמן הפעולה יצטרפו לצוותים אחרים ויתנו שם יד.

כל צוות מקבל דף (נספח 4 (בו יש גם תזכורות לדברים שלומדו במערך מיומנויות.

3 .סיכום (15 דק)- על ציר זמן / בריסטול יכתבו במסודר לפי תאריכים את כל הדד ליינים

(חשוב להסביר לחניכים שדד ליין פירושו תאריך אחרון להגשה של מה שנקבע - ניתן להגיש

דברים לפני אבל אי אפשר אחרי) שיש להם על מנת לעמוד בזמני הקמפיין, הציר יתלה

בחדר.

כל צוות יציג את התוצרים שלו מהפעולה על מנת שכולם.ן יהיו מעודכנים.ות - חשוב לתת

לחניכותים אפשרות להגיב על הדברים שנאמרים ואף לפתוח בדיון - האם הכל מתחבר?

האם יש דרכים נוספות לשפר את העברת המסר אצל כל צוות?

בנוסף, אם יש צורך לליהוק תפקידים עבור הקמפיין ה השלב לעלות את הנושא לשיחה

ולחשוב יחד עם הקבוצה איך בוחרים את מי ללהק (הצבעה, אודישנים וכו').

עזרים-

ציר זמן/לוח שנה/בריסטול, טוש, נספחים, מחשב עם המצגת שמחובר למקרן.

**פעולה 3 - עבודה על הקמפיין (ליהוק [במידת הצורך] והכנת כיאורגרפיה)**

מטרות הפעולה-

1 .החניכותים יתקדמו בהכנות לקמפיין

מהלך הפעולה-

1 .הצעה למשחק פתיחה (10 דק)- קטרים באים. מטרת המשחק היא לא להיתפס. העמידו

את כל החניכותים פרט לחניך.ה אחד.ת בשורה, ובמרחק כמה מטרים מהם העמד.י את

החניך.ה. על החניך.ה לצעוק: הקטרים באים! ולרוץ לכיוון החניכותים. מי שהוא/היא תופס.ת

בדרך הופך להיות "קטר" יחד איתו.ה. אסור, לא לחניכותים ולא לתופס.ת, לחזור אחורה.

2 .זמן עבודה (40 דק)- בפעולה זו החניכותים שכתבו את תוכן הקמפיין בפעולה הקודמת יציגו

אותו מול כל חברי הקבוצה- כך שאם יש תפקידים שצריך ללהק בשבילם חברי.ות קבוצה הם

יעשו את זה בפעולה זו. בנוסף, צוות כוריאוגרפיה יתחיל לבנות את הריקוד\העמדות שיש

במהלך הסרטון בהתאם. אם יש חניכותים פנויים - להתחיל לעבוד על תפאורה ותלבושות

מהחומרים שיש.

3 .סיכום (5 דק)- כל התוצרים מפעולה זו יוצגו בפני שאר חברי הקבוצה כדי ליישר קו איפה

הקבוצה עומדת - חשוב לתת לחניכותים אפשרות להגיב על הדברים שנאמרים ואף לפתוח

בדיון - האם הכל מתחבר? האם יש דרכים נוספות לשפר את העברת המסר אצל כל צוות?

עזרים-

חומרים לתפאורה ותלבושות.

**פעולה 4 - עבודה על הקמפיין (הכנת תפאורה ותלבושות, הכנת טיזרים וחזרות)**

מטרות הפעולה-

1 .החניכותים יתקדמו בהכנות לקמפיין

מהלך הפעולה-

1 .הצעה למשחק פתיחה (10 דק)- תופסת ערפדים.ות. קשור את עיני כל החניכותים, ואמור

להם.ן להסתובב אקראית בחדר. הסבר שהחניך.ה שתטפח.י לו/ה על הגב הוא/היא

הערפד.ית כלומר התופס.ת. הערפד.ית מסתובב בחדר כמו שאר החניכותים, וכאשר

נתקל.ת באחד.ת מהם.ן י.תשאג בחוזקה. כעת גם הנתפס.ת הוא/היא ערפד.ית. כאשר

שני/שתי ערפדים.ות נפגשים.ות ושואגים.ות זה על זאת הם.ן חוזרים.ות להיות בני ובנות

אדם.

2 .זמן עבודה (40 דק)- בפעולה זו החניכותים נדרשים לעבוד ולסיים את התפאורה והתלבושות

ולערוך חזרות לקראת הצילום בפעולה הבאה.

 בנוסף, יש אפשרות להכין טיזרים (טיזר= פרסומת שאינה מכילה מידע ומיועדת ליצור

סקרנות על הפרסומת שתבוא אחריה - במקרה הזה הקמפיין)

3 .סיכום (5 דק)- כל התוצרים מפעולה זו יוצגו בפני שאר חברי הקבוצה כדי ליישר קו איפה

הקבוצה עומדת-חשוב לתת לחניכותים אפשרות להגיב על הדברים שנאמרים ואף לפתוח

בדיון - האם הכל מתחבר? האם יש דרכים נוספות לשפר את העברת המסר אצל כל צוות?

עזרים-

כיסויי עיניים למשחק פתיחה, ציוד לתפאורה ולתלבושות

**פעולה 5 - עבודה על הקמפיין (חזרות גנרליות וצילום)**

מטרות הפעולה-

1 .החניכותים יתקדמו בהכנות לקמפיין

מהלך הפעולה-

1 .הצעה למשחק פתיחה (10 דק)- שמות. מטרת המשחק - להספיק לתפוס את הכדור.

החניכותים צריכים.ות להתמסר ביניהם.ן עם הכדור. החניך.ה הראשון.ה זורק.ת את הכדור

ואומר.ת את שמו.ה של אחד/ת המשתתפים.ות, החניך.ה שאת שמו.ה אמרו צריך.ה לתפוס

את הכדור. משתתף.ת שלא הצליח.ה לתפוס את הכדור 3 פעמים מקבל.ת שם חדש

מהקבוצה.

2 .זמן עבודה (40 דק)- בפעולה זו החניכותים מוציאים לפועל את הקמפיין! לאחר שהכינו את

כל המסביב וערכו חזרות רבות, כעת עליהם לעשות חזרות גנרליות עם כל הציוד ולצלם את

הקמפיין.

3 .סיכום (5 דק)- נבקש מכל החניכותים לסכם איך עברו עליהם הפעולות עד עכשיו והאם הם

מרוצות.ים מהתוצאה שיצאה.

עזרים-

כדור למשחק פתיחה, כל הדברים שצריך לצילום הקמפיין - התלבושות והתפאורה המוכנה, מצלמה

עם סוללה וכל קבוצה בהתאם לקמפיין שלה.

**פעולה 6 - עריכת הקמפיין והכנת פרזנטציה לערב תוצרים**

מטרות הפעולה-

1 .החניכותים יסיימו לערוך את הקמפיין

2 .החניכותים יתחילו לעבוד על הערב הצגת תוצרים

מהלך הפעולה-

1 .הצעה למשחק פתיחה (10 דק)- 3 מקלות מטרת המשחק להגיע כמה שיותר רחוק. שים.י

שלושה מקלות במרחק רגל אחת בין מקל למקל וסדר.י את החניכותים בטור. על כל חניך.ה

לעבור את המקלות בלי לגעת בהם. החניך.ה האחרון.ה בטור עושה קפיצה ארוכה במיוחד

ומרחיקים את המקלות למקום אליו הגיע.ה. חניך.ה שלא מצליח.ה לעבור את המקלות כאשר

כל פעם רק רגל אחת בין מקל למקל נפסל.ת ויוצא.ת מהמשחק.

2 .זמן עבודה (40 דק)- לפני פיזור הקבוצ לעבודות ערכו דיון למה עושים בכלל ערב הצגת

תוצרים? למהצריך פרזנטציה? מה המטרה של ערב זה?

- חשוב להסביר לחניכותים שערב זה נועד לספר ולסכם את הסיפור שעברו בתהליך הזה -

את שלבי התהליך, למה בחרו בנושא ומסר זה?, מה הרציונל שמאחורי הקמפיין? מה הלך

בקלות ואיזה קשיים היו בדרך? מה הציפיות/יעד שלהם.ן לאחר הפצת הקמפיין? מה הם.ן

למדו על עצמם.ן כקבוצה.

זמן עבודה - עריכת הקמפיין, אין צורך שכל הקבוצה תערוך את הסרטון יחד ולכן בזמן הזה

שאר הקבוצה תעבוד על הערב הצגת תוצרים.

מטרת הערב הצגת תוצרים הוא שהחניכותים יציגו ויפנימו את התהליך שעברו עד לרגע

שחרור הקמפיין. עליהם.ן לבחור מי קהל שהם רוצים.ות שיהיה בערב זה ועל התוכן שיועבר

שם - מצגת, נאומים בעל פה, מתודה כלשהי וכו'. עליהם.ן לצאת עם רשימת ציוד מסודרת

לערב זה, תכנון האירוע במדוייק, אם מספיקים אז גם להכין הזמנות לחלק.

3 .סיכום (5 דק)- הצגת הקמפיין המוכן בפני כל הקבוצה, בקשו מכמה חניכותים שיעשו סיכום

בכל מה שתוכנן לערב הצגת תוצרים על מנת ליישר קו אצל כולם - חשוב לתת מקום

לחניכותים להוסיף הערות במידה ויש להם.ן כיצד ניתן לשפר את הפרזנטציה או הערב הצגת

תוצרים לדעתם.ן.

עזרים-

3 מקלות אם משחקים במשחק פתיחה, מחשב פנוי לעריכת הקמפיין אם יש צורך

**פעולה 7 - הפצת הקמפיין והכנת רפלקציות אישיות**

מטרות הפעולה-

1 .החניכותים יפיצו את הפרוייקט שלהם.ן ברשתות החברתיות

2 .כל החניכותים יביעו את התהליך האישי שעברו במהלך הכנת הפרוייקט

מהלך הפעולה-

1 .הצעה למשחק פתיחה (10 דק)- תפסוני מטרת המשחק - לתפוס ולא להיתפס. מחלקים את

החניכותים לשתי קבוצות ומעמידים אותן אחת מול השניה בשתי שורות. בוחרים מתנדב.ת

מאחת הקבוצות שיי.תגש לקבוצה היריבה. על כל חברי.ות הקבוצה היריבה להושיט יד

קדימה כלפי המתנדב.ת. המתנדב.ת ניגש.ת לשלוש.ה חניכותים מהקבוצה, נותן.ת להם.ן

'כיפים' ואומר- "תיפ", לשני הוא אומר- "סו" ולשלישי- "ני". כאשר הוא/היא אומר.ת זאת

עליו.ה לברוח, והחניך.ה שקיבל.ה את ה'כיף' האחרון, צריך.ה לרדוף אחריו.ה עד שהוא/היא

מגיע.ה חזרה לקבוצתו. אם הספיק.ה להגיע בלי להיתפס אז החניך.ה שרדף.ה אחריו

"שבוי.ה" שלו.ה, ואם נתפס.ה- הוא/היא "שבוי.ה" בעצמו.ה. ניתן לשחרר שבויים.ות ע"י

פסילה של מי שהשבוי אצלו.

2 .הפצת הקמפיין (15 דק)-

הגיע הרגע לו כולם.ן חיכו - הפצת הקמפיין!!! על החניכותים בשלב זה לעלות לרשתות

החברתיות שלהם.ן ולפרסם את הקמפיין. על מנת לציין את החגיגה רצוי לארגן טקס מכובד

כמו הרמת כוסית וכו' ולסכם בעל פה את התהליך שהחניכותים עברו, אל תשכחו להראות

להם את הגאווה והערכה שלכם.ן בהם.ן.

3 .מהי ריפלקציה? הכנת ריפלקציות אישיות (25 דק) - נשאל את החניכותים האם הם.ן

יודעות.ים מה זה רפלקציה.

הגדרה- כאשר אדם מסתכל פנימה וחושב עם עצמו כיצד התהליך שעבר השפיע עליו וכיצד

הוא השפיע על התהליך.

נחלק לחניכותים את הדף רפלקציה אישית (נספח 1 (ונסביר שכל אחד עונה על הדף הזה

לבד, לא חייבים לענות לפי הסדר של השאלות אבל חשוב שיענו תשובות רציניות ורלוונטיות.

חשוב ממש להסביר הרפלקציה היא בשבילם.ן בלבד! אף אחד חוץ מהם לא קורא אותה ללא

רשותם.ן ולכן הם יכולים לכתוב ולהתבטא בכל צורה שירצו.

בנוסף לרפלקציה זו ניתן לבקש מכל חניך.ה לכתוב סיכום קצר של כמה שורות על תהליך

העבודה - יוצג בערב הצגת התוצרים .

4 .סיכום (5 דק)- נבקש מהחניכותים לשתף בקצרה על החוויה הכוללת שלהם בהכנת

הפרויקט, מי שרוצה יכול.ה לקרוא מדף הריפלקציה.

עזרים-

טלפונים ניידים עם סוללה לחניכותים, כוסות, מיץ, נספח 1 ,עטים.

**פעולה 8 - חזרות והכנות לערב הצגת תוצרים**

מטרות הפעולה-

1 .החניכותים יכינו את כל מה שצריך לקראת הערב הצגת תוצרים

2 .החניכותים יערכו חזרות על הפרזנטציה

מהלך הפעולה-

1 .הצגת הפרזנטציה - בשלב זה צוות פרזנטציה כבר היה אמור לסיים את התכנון של

הפרזנטציה ובמידה ויש מצגת או קטע קריאה אז שהם כבר יהיו מוכנים. כעת על צוות

פרזנטציה להעביר את הפרזנטציה לשאר חברי הקבוצה. כל חניך.ה י.תקבל דף בו י.תוכל

לרשום הערות במהלך הפרזנטציה שלדעתם.ן כדאי לשנות על מנת לשפר את ההצגה.

בסיום הצגת הפרזנטציה, יערך דיון בו יוחלט מה לשנות ואיך.

2 .חלוקת תפקידים לערב הצגת תוצרים - על מנת שהכל יתוקתק כמו שצריך בערב הצגת

התוצרים וכולם חוץ מצוות פרזנטציה סיימו את העבודות הצוותיות שלהם.ן הם יחשבו יחד

על כל המשימות שיש לעשות לקראת הערב ובערב עצמו ויחלקו ביניהם את תחומי

האחריות.

משימות לדוגמה- תליית התפאורה, הרכבת המקרן וחיבור המחשב ורמקולים, שולחן כיבוד,

הצגת הפרזנטציה (האם כל חברי הקבוצה מציגים את הפרזנטציה או רק חלק?) וכו'.

3 .חזרות לקראת הערב - חברי הקבוצה אשר משתתפים בפרזנטציה צריכים לערוך חזרות

לקראת הערב הצגת תוצרים על מנת שיכירו מראש את הטקסט שאמורים להציג. חניכותים

שלא משתתפים.ות ומדריכים יכולים לשבת בתור קהל ולתת הערות במידת הצורך.

עזרים-

מקרן ומחשב שמחובר אליו, רמקול במקרה הצורך, לוח, טוש מחיק

**פעולה 9 - ערב הצגת תוצרים - פרזנטציה ורפלקציה (פעולה ארוכה יותר - הכנות)**

מטרות הערב-

1 .החניכותים יעבירו את התהליך שעברו לא.נשים חיצוניים.ות.

מהלך הפעולה-

1 .הכנות (30 דק)- החניכותים מתבקשים להגיע חצי שעה לפני תחילת האירוע (במידת הצורך

יותר) על מנת להכין את בית הנוער לערב המרגש. זה הערב שלהם.ן ולכן חשוב שיגיעו בזמן

ויהיו אחראיים להכין הכל כמו שתכננו.

2 .ערב הצגת תוצרים (45 דקות)- הערב הצגתתוצרים וא קס כמו כל אירוע אחר בבית הנוער,

רצוי שמנהל.ת בית הנוער והמדריכים יכינו נאום, שא.נשים חשובים (מורים, עובדי עירייה,

משפחות) שהוזמנו עלידי החניכותים יתפארו מגודל ועוצמת הפרויקט.

את הערב הזה החניכותים תכננו, תנו להם.ן את הבמה שלהם אבל תהיו שם במידת הצורך.

עזרים-

מקרן, רמקול, מחשב עם סוללה, כל האביזרים שצריך לערב תוצרים